stanford-oval/wikipedia huggingface dataset:
Määräaikainen valtiosihteeri
Määräaikaiset valtiosihteerit 2011–2015

Olli-Pekka Heinonen (pääministeri Jyrki Katainen / Alexander Stubb)
Tuire Santamäki-Vuori (valtiovarainministeri Jutta Urpilainen); Raimo Luoma / Esa Suominen 1.11.2014 alkaen (valtiovarainministeri Antti Rinne)
Marjo Anttoora (sisäministeri Päivi Räsänen)
Marcus Rantala (puolustusministeri Carl Haglund)
Anna-Kaisa Ikonen 21.1.2013 asti, Sari Raassina 4.2. alkaen (hallinto- ja kuntaministeri Henna Virkkunen) / Sami Paatero (liikenne- ja kuntaministeri Paula Risikko)
Tapio Kosunen (opetusministeri Jukka Gustafsson) / Pilvi Torsti (opetusministeri Krista Kiuru, 2013–2014)
Jarmo Lindén (kulttuuri- ja urheiluministeri Paavo Arhinmäki) / Kari Anttila (kulttuuri- ja asuntoministeri Pia Viitanen)
Risto Artjoki / Tiina Rytilä (1.12.2014 alkaen) (maa- ja metsätalousministeri Jari Koskinen / Petteri Orpo)
Jouni Hakala (elinkeinoministeri Jyri Häkämies) / Marja Rislakki, Sirkku Linna 25.6.2014 alkaen (elinkeinoministeri Jan Vapaavuori)
Janne Metsämäki / Timo Korpijärvi / Tuire Santamäki-Vuori (työministeri Lauri Ihalainen)
Pia Pohja (sosiaali- ja terveysministeri Paula Risikko / Laura Räty)
Sinikka Näätsaari (peruspalveluministeri Maria Guzenina-Richardson) / Ulla-Maija Rajakangas (peruspalveluministeri Susanna Huovinen)
Katariina Poskiparta (ympäristöministeri Ville Niinistö, 2011–2014)
Stubbin hallituksessa (2014–) opetus- ja viestintäministerillä eikä ympäristöministerillä ole valtiosihteeriä.
Määräaikaiset valtiosihteerit 2007–2011

Risto Volanen (pääministeri Matti Vanhanen)
Velipekka Nummikoski (valtiovarainministeri Jyrki Katainen)
Antti Pelttari (sisäasiainministeri Anne Holmlund)
Mika Rossi (hallinto- ja kuntaministeri Mari Kiviniemi)
Heljä Misukka (opetusministeri Henna Virkkunen)
Marcus Rantala (kulttuuri- ja urheiluministeri Stefan Wallin)
Jouni Lind (maa- ja metsätalousministeri Sirkka-Liisa Anttila)
Riina Nevamäki (elinkeinoministeri Mauri Pekkarinen)
Katariina Poskiparta (työministeri Anni Sinnemäki)
Terttu Savolainen 1.1.2010 asti, Eeva Kuuskoski 19.1.2010 alkaen (sosiaali- ja terveysministeri Liisa Hyssälä)
Ilkka Oksala 31.1.2010 asti, Vesa Rantahalvari, 1.2.2010 alkaen (peruspalveluministeri Paula Risikko)
Määräaikaiset valtiosihteerit 2005-2007

Risto Volanen (pääministeri Matti Vanhanen)
Pertti Rauhio (valtiovarainministeri Eero Heinäluoma
Kari Salmi (sisäasiainministeri Kari Rajamäki)
Antti Mykkänen (alue- ja kuntaministeri Hannes Manninen)
Jouni Lind (maa- ja metsätalousministeri Juha Korkeaoja)
Ulpu Iivari (liikenne- ja viestintäministeri Susanna Huovinen)
Anssi Paasivirta (kauppa- ja teollisuusministeri Mauri Pekkarinen)
Leila Kostiainen (sosiaali- ja terveysministeri Tuula Haatainen)
Terttu Savolainen (peruspalveluministeri Liisa Hyssälä)
Stefan Johansson (ympäristöministeri Stefan Wallin)
Mustahuulikobra

| Mustahuulikobra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Suku::  Kobrat Naja
Laji::  melanoleuca
Kaksiosainen nimi
 Naja melanoleuca, sensu lato  Hallowell, 1857 
Lajit
 Naja guineensis Broadley et al., 2018  Naja melanoleuca Hallowell, 1857  Naja peroescobari Ceríaco et al., 2017  Naja savannula Broadley et al., 2018  Naja subfulva Laurent, 1955 
Katso myös
   Mustahuulikobra Wikispeciesissä   Mustahuulikobra Commonsissa 
Infobox OKNimi-testi OKIUCN-testi OK: 
Mustahuulikobra eli metsäkobra (Naja melanoleuca, sensu lato) on Saharan eteläpuolisessa Afrikassa elävä viiden kobralajin muodostama lajikompleksi. Se on hyvin myrkyllinen, mutta se ei pysty sylkemään myrkkyä. Mustahuulikobra on suurin kobra, ja voi kasvaa jopa kolme metriä pitkäksi.
Mustahuulikobraa pidettiin aiemmin yhtenä lajina (Naja melanoleuca), mutta tutkimukset ovat osoittaneet sen todellisuudessa edustavan viittä eri kryptistä lajia. Lajit Naja melanoleuca, Naja guineensis, Naja savannula ja Naja subfulva elävät Afrikan mantereella ja niiden levinneisyydet menevät osittain päällekkäin. Lisäksi São Tomén saarella Guineanlahdella elää laji Naja peroescobari, jota aiemmin pidettiin saarelle istutettuna tavallisena mustahuulikobrana.
Ulkonäkö ja koko

Mustahuulikobriin kuuluvat maailman suurimmat kobrat. Suurin mitattu pituus on jopa 3,2 metriä, mutta keskimäärin mustahuulikobrat ovat 1,4–2,2 metrin pituisia. Mustahuulikobrilla on melko suuri pää, jonka sivuilla on mustia ja valkoisia kuvioita. Käärmeen väri vaihtelee maantieteellisestä sijainnistaan riippuen mustan, ruskean ja mustanruskean välillä. Länsi-Afrikan savanneilla tavattava mustan ja keltaisen juovikas muunnos on lajia Naja savannula. Leuka, kaula ja vatsa ovat kermanväriset, valkoiset tai keltaiset.
Myrkky

Lajien myrkky on erittäin voimakasta, ja mustahuulikobrat ovatkin neljänneksi myrkyllisimpiä kobria. Myrkkyrauhaset ovat niin suuret, että yhdessä puraisussa on jopa 150 ml myrkkyä. Näin suuri myrkkyannos riittäisi tappamaan viidestä kahdeksaan ihmistä tai noin tuhat rottaa. Myrkky koostuu lähinnä kardiotokoksiinista, entsymaattisista proteiineista ja eri entsyymeistä.
Levinneisyys

Mustahuulikobria elää muun muassa Etelä-Afrikassa, Swazimaassa, Mosambikissa, Tansaniassa, Zimbabwessa ja Keniassa sekä muualla Saharan eteläpuolella.
Aiheesta muualla

ITIS: Naja melanoleuca (englanniksi)
The University of Adelaide, Australia, Clinical Toxinology Resources: Naja melanoleuca (englanniksi)
Mustahuulikobra (Naja subfulva) ylittämässä jokea
Lajikompleksin viiden lajin levinneisyys.
Continuum Fingerboard

Continuum Fingerboard
Continuum Fingerboard on illinoislaisen Haken Audion kehittämä MIDI-ohjain. Siinä on koko soittimen pinta-alan kokoinen kosketuspinta. Äänen korkeutta voidaan muunnella sormia liikuttamalla laitteen pinnalla. Lisäksi laite tunnistaa sormien paikan syvyyssuunnassa sekä voimakkuuden jolla pintaa painetaan. Näistä saatua ohjaustietoa voidaan käyttää esimerkiksi äänen sävyn muuttamiseen varsinaisessa äänilähteessä.
Yksi tunnetuista Continuumia käyttävistä levytyksistä on Dream Theaterin vuoden 2005 albumin Octavarium nimikappale, jossa instrumenttia soittaa yhtyeen kosketinsoittaja Jordan Rudess.
Aiheesta muualla

Haken Audio (Arkistoitu – Internet Archive) (englanniksi)
Täyspitkän Continuumin arvostelu (englanniksi)
Creekin kieli

| Creek, Muskogee |
| --- | --- |
   Creekin puhuma-alue
Oma nimi:  Mvskoke
Tiedot
Alue:   Yhdysvallat Oklahoma, Alabama, Georgia, Florida
Puhujia:  4000–6000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  muskogee-kielet
Kieliryhmä:  itäiset muskogee-kielet
Kielikoodit
ISO 639-1:  -
ISO 639-2:  mis
ISO 639-3:  mus
 Ohje 
Creekin kieli (tunnetaan myös nimellä muskogee) on muskogee-kieliin kuuluva intiaanikieli. Kieltä puhuvat creekit ja seminolit Oklahomassa ja Floridassa. Kielellä on noin 4000-6000 puhujaa, ja kieltä käytetään erityisesti yli 60-vuotiaiden keskuudessa ja jonkin verran mm. kirkollisissa toimituksissa. Kieli on erittäin läheistä sukua creekille.
Creekin kieltä alettiin kirjoittaa ensimmäisen kerran 1736. Latinalaiset aakkoset otettiin käyttöön 1853 ja 1870-luvulle tultaessa julkaistiin jo creekinkielisiä sanomalehtiä.
a, (a)
c, (tʃ)
e, (ɨ)
ē, (i)
f, (f)
h, (h)
i, (e)
k, (k)
l, (l)
m, (m)
n, (n)
o, (ʊ) tai (o)
p, (p)
r, (ɬ)
s, (s)
t, (t)
u, (ʊ) tai (o)
v, (ə)
w, (w)
y, (j)
Naantalin työväentalo

| Naantalin työväentalo |
| --- | --- |
 Naantalin työväenyhdistyksen talo.
Osoite:  Käsityöläiskatu 5, Naantali
Sijainti:  Naantali
Valmistumisvuosi:  1908
Purkuvuosi:  1998 jälkeen
Rakennuttaja:  Naantalin työväenyhdistys
Kerrosluku:  2
Kerrosala:  324 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Naantalin työväentalo  oli Naantalin kaupungissa sijainnut työväentalo. Talo on purettu.
Historiaa

Naantalin työväenyhdistys perustettiin vuonna 1894. Työväentalo rakennettiin vuonna 1908. Taloa käytti vuodesta 1958 lähtien elokuvateatteri Kino. Elokuvateatterin toiminta jatkui vielä 10 vuotta talon myymisen jälkeen vuoteen 1998. Työväenyhdistys oli myynyt kiinteistön 1980-luvulla rakennusliikkeelle, joka rakensi elokuvateatteritoiminnan loppumisen jälkeen paikalle Kinopalatsi-niminen asuinkerrostalon.
Rakennus

Rakennus oli kaksikerroksinen, ja sen pinta-ala oli 324 m².
NRJ Radio Awards

NRJ Radio Awards on Radio NRJ:n järjestämä tapahtuma, jossa palkitaan musiikkialan parhaimmistoa. Se on järjestetty Suomessa kolmesti, vuosina 2005–2007. Kyseessä on Pohjoismaiden suurin musiikkitapahtuma.
Voittajat > 2001

Vuoden 2001 NRJ Radio Awards pidettiin Tukholmassa, Ruotsissa.
Paras kansainvälinen naisartisti: Madonna
Paras kansainvälinen miesartisti: Eminem
Paras kansainvälinen ryhmä: Red Hot Chili Peppers
Paras uusi kansainvälinen artisti: Sonique
Paras kansainvälinen kappale: Red Hot Chili Peppers – Otherside
Paras ruotsalainen naisartisti: Feven
Paras ruotsalainen miesartisti: Peter Jöback
Paras ruotsalainen ryhmä: A-teens
Paras uusi ruotsalainen artisti: Feven
Paras pohjoismainen artisti: Darude
Paras pohjoismainen kappale: Bomfunk MC’s – Freestyler
Paras Soundtrack-kappale: Destiny's Child – Independent Women
Paras tanssiartisti: Darude
Siemens:n paras Hip-Hop-palkinto: Petter
Voittajat > 2005

Vuoden 2005 NRJ Radio Awards pidettiin Helsingin Hartwall Areenalla.
Paras kansainvälinen naisartisti: Anastacia
Paras kansainvälinen miesartisti: Eminem
Paras kansainvälinen ryhmä: Maroon 5
Paras uusi kansainvälinen artisti: Hoobastank
Paras kansainvälinen kappale: Anastacia – Left Outside Alone
Paras Rock: Linkin Park
Paras Pop: Anastacia
Paras R'n'B: The Black Eyed Peas
Paras Dance: O-Zone
Paras pohjoismainen artisti: The Rasmus
Paras pohjoismainen kappale: Nightwish – Nemo
Paras suomalainen artisti: Nightwish
Paras suomalainen kappale: Nightwish – Nemo
Paras suomalainen video: Nightwish – Nemo
Paras suomalainen tulokas: Antti Tuisku
Paras ruotsalainen miesartisti: Christian Walz
Paras ruotsalainen naisartisti: Ana Johnsson
Paras ruotsalainen artisti: Alcazar
Paras ruotsalainen tulokas: Günther
Paras ruotsalainen kappale: Ana Johnsson – We Are
Paras tanskalainen artisti: Safri Duo
Paras norjalainen kappale: Kurt Nilsen – My Street
Voittajat > 2007

Vuonna 2007 monet maat pitivät oman NRJ Radio Awardsin, Suomessa se pidettiin jälleen Hartwall Areenalla.
Paras suomalainen albumi: Sunrise Avenue – On The Way To Wonderland
Paras suomalainen kappale: Sunrise Avenue – Fairytale Gone Bad
Paras suomalainen bändi: Poets Of The Fall
Paras suomalainen miesartisti: Antti Tuisku
Paras suomalainen naisartisti: Katri Ylander
Paras suomalainen tulokas: Sunrise Avenue
Paras kansainvälinen albumi: Justin Timberlake – FutureSex/LoveSounds
Paras kansainvälinen kappale: Pink – Stupid Girls
Paras kansainvälinen ryhmä: The Pussycat Dolls
Paras kansainvälinen miesartisti: Juanes
Paras kansainvälinen naisartisti: Pink
Paras kansainvälinen tulokas: Juanes
Paras pohjoismainen artisti: Sunrise Avenue
Paras pohjoismainen kappale: Bleak feat. Ana Johnsson & Kimmo Pohjonen – Fate
Paras Dance: Basshunter
Paras Pop: Pink
Paras R'n'B ja Hip Hop: 50 Cent
Paras Rock: Lordi
Chessy

Chessy voi tarkoittaa kolmea Ranskan kuntaa:
Chessy (myös Chessy-les-Mines), kunta Rhônen departementissa
Chessy, kunta Seine-et-Marnen departementissa
Chessy-les-Prés, kunta Auben departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chessy”, voi hakea sivunnimihaulla, laajalla sivunnimihaulla tai tekstihaulla.
Music of the Spheres World Tour

Music of the Spheres World Tour on brittiläisen poprock-yhtyeen Coldplayn meneillään oleva kahdeksas konserttikiertue. Kiertue julkistettiin 14. lokakuuta 2021, päivää ennen yhtyeen yhdeksännen studioalbumin Music of the Spheresin julkaisua ja merkitsi yhtyeen paluuta live-esiintymisiin koronaviruspandemian jälkeen. Se alkoi 18. maaliskuuta 2022 San Joséssa ja sen on määrä päättyä 2. syyskuuta 2024 Dublinissa. Kiertuellaan yhtye esiintyy ensimmäistä kertaa Suomessa Helsingin olympiastadionilla.
Tuotanto

Mylo Xyloto Tour -kiertueen tapaan kiertueohjelmaan kuuluu laajasti pyrotekniikkaa ja konfetteja. Näitä on kuitenkin mukautetttu päästöjen vähentämiseksi: pyrotekniikassa on vähemmän räjähdysvarausta ja uusia aineskoostumuksia, joilla vähennetään haitallisia kemikaaleja. Konfetti on täysin biohajoavaa, ja sen laukaisemiseen tarvitaan vähemmän paineistettua kaasua. Xyloband-valorannekkeet korvattiin PixMob-valorannekkeilla, jotka on valmistettu lähes kokonaan kasvipohjaisista materiaaleista.
Kiertue tuottaa yhtyeen tekemien suunnitelmien mukaan puolet vähemmän päästöjä verrattuna A Head Full of Dreams Touriin. Yhtye on myöskin luvannut istuttaa yhden puun jokaista myytyä lippua kohden yhteistyössä One Tree Planted -hyväntekeväisyysjärjestön kanssa.
Heinäkuussa 2022 DHL paljasti, että heistä tulee Coldplayn virallinen rahtikumppani kiertueen ajaksi, sillä yrityksellä on omasta mielestään "laajaa asiantuntemusta ja tehtyjä investointeja kestävään logistiikkaan sekä kuljetusratkaisuihin".
Kappalelista

Esitetyt kappaleet Frankfurtin konsertissa:
"Flying"
"Music of the Spheres"
"Higher Power"
"Adventure of a Lifetime"
"Paradise"
"Charlie Brown"
"The Scientist"
"Viva la Vida"
"Hymn for the Weekend"
"Let Somebody Go"
"Politik"
"In My Place"
"Yellow"
"Sunrise"
"Human Heart"
"People of the Pride"
"Clocks"
"Infinity Sign"
"Something Just Like This"
"Midnight"
"My Universe"
"A Sky Full of Stars"
"Sparks"
"Magic"
"Humankind"
"Fix You"
"Biutyful"
"A Wave"
Konsertit > Peruutetut konsertit

| Päivämäärä | Kaupunki | Maa | Tapahtumapaikka | Syy |
| --- | --- | --- | --- | --- |
| 26. huhtikuuta 2022 | Inglewood | Yhdysvallat | SoFi Stadium | Logistiikka- ja tuotanto-ongelmat |
| 30. huhtikuuta 2022 | Inglewood | Yhdysvallat | SoFi Stadium | Logistiikka- ja tuotanto-ongelmat |
Chris Martin esiintymässä Tampassa.
Chester (täsmennyssivu)

Chester voi tarkoittaa seuraavia:
Chester, kaupunki Luoteis-Englannissa
Chester, kaupunki Nova Scotiassa Kanadassa
Chester, kaupunki Illinoisissa Yhdysvalloissa.
Chester, kaupunki Kaliforniassa Yhdysvalloissa
Chester, kaupunki Connecticutissa Yhdysvalloissa
Chester, kaupunki Marylandissa Yhdysvalloissa
Chester, kaupunki Massachusettsissa Yhdysvalloissa
Chester, kaupunki New Hampshiressa Yhdysvalloissa
Chester, kaupunki New Yorkissa Yhdysvalloissa
Chester, kaupunki Etelä-Carolinassa Yhdysvalloissa
Chester, kaupunki Vermontissa Yhdysvalloissa
Chester, kaupunki Virginiassa Yhdysvalloissa
Chester, kaupunki Länsi-Virginiassa Yhdysvalloissa
Chester, kaupunki New Jerseyssä Virginiassa Yhdysvalloissa
Chester, kaupunki Pennsylvaniassa Yhdysvalloissa.
Charles Chester (s. 1888), englantilainen Suomeen muuttanut insinööri ja äänilevyjen maahantuoja
Craig Chester (s. 1965), yhdysvaltalainen näyttelijä, elokuvaohjaaja ja -käsikirjoittaja
James Chester (s. 1989), walesiläinen jalkapalloilija
Nick Chester (s. 1988), brittiläinen insinööri ja Formula 1 -tallien tekninen johtaja
Chester, englantilainen juusto
Chester, yhdysvaltalainen siamilaiskissa, joka on merkitty tekijäksi fysiikka-aiheisiin tieteellisiin artikkeleihin salanimellä F. D. C. Willard
HMS Chester (1691), 48-tykkinen neljännen luokan alus
HMS Chester (1708), 50-tykkinen neljännen luokan alus
HMS Chester (1743), 50-tykkinen neljännen luokan alus
HMS Chester (1915), Town-luokan risteilijä
Christoph Langen

Christoph Langen
Christoph Langen (s. 27. maaliskuuta 1962 Köln) on saksalainen entinen rattikelkkailija, joka uransa aikana saavutti lukuisia arvokilpailuvoittoja. Nykyisin hän toimii valmentajana Saksan maajoukkueessa.
Langen on koulutukseltaan mekaanikko ja ammatiltaan sotilas. Hänen seuransa on SpVgg Unterhaching.
Ura

Monien muiden rattikelkkailijoiden tavoin myös Langen oli nuorena yleisurheilija. Juniori-ikäisenä hän voitti Baijerin mestaruuden korkeushypyssä ja kymmenottelussa.
Rattikelkkailu-uransa Langen aloitti vuonna 1985 Anton Fischerin ja Christian Schebitzin jarrumiehenä ja voitti Fischerin kanssa kahdesti Saksan mestaruuden. Ensimmäisen MM-kultamitalinsa hän voitti vuonna 1991 neljän miehen kelkassa Wolfgang Hoppen miehistössä. Seuraavana vuonna hän saavutti ensimmäisen olympiamitalinsa Albertvillen kisoista kapteenina kahden miehen kelkkailussa. Kelkkajoukkueen kapteenina hän saavutti olympialaisista 1998 Naganossa kultamitalin neljän miehen joukkueessa ja pronssia kahden miehen kelkkailussa, ja 2002 Salt Lake Citystä kultaa kahden miehen kelkkailussa.
Kaudella 2002/2003 Langen loukkasi jalkanasa ja joutui jättämään kauden kesken. Hän palasi lajin pariin vielä seuraavalla kaudella ja päätti uransa 2004 Königsseen MM-kilpailuihin, missä hän saavutti hopeaa molemmissa kilpailumuodoissa.
Maailmanmestaruuksia Langen saavutti kaikkiaan kahden miehen kelkkailusta viisi ja neljänmiehen kelkkailusta kaksi kappaletta. Euroopan mestaruuden hän voitti kahden miehen kelkkailussa viidesti ja neljän miehen kelkkailussa kahdesti.
Maailmancupissa Langen voitti kokonaiskilpailun kahden miehen kelkkailussa kolme kertaa (1996, 1999, 2004),  neljän miehen kelkkailussa yhden kerran (1999) ja yhteiskilpailussa kahdesti (1996, 1999).
Arvokisamitalit

Olympialaiset
1992
1998
2002
Maailmanmestaruuskilpailut
1991
1993
1995
1996
1999
2000
2001
2004
Euroopanmestaruuskilpailut
1992
1994
1995
1996
1998
1999
2000
2001
2004
Clark Kimberling

Clark Kimberling (7. lokakuuta 1942 Hinsdale, Illinois, Yhdysvallat) on matemaatikko, muusikko ja säveltäjä. Hän on toiminut matematiikan professorina vuodesta 1970 Evansvillen yliopistossa. Hänen tutkimusalansa sisältää muun muassa kolmion merkillisiä pisteitä (geometria), lukujonoja ja hymnologiaa.
Kimberling väitteli tohtoriksi matematiikassa vuonna 1970 Chicagossa Illinois Institute of Technologyssa. Vuodesta 1994 saakka hän on julkaissut kasvavaa luetteloa kolmion merkillisistä pisteistä. Tietokanta tunnetaan nimellä Encyclopedia of Triangle Centers.
Aiheesta muualla

Kimberlingin kotisivu
Kendall Hunt: Clark Kimberling[vanhentunut linkki]
Encyclopedia of Triangle Centers
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Clark Kimberling
Käännös suomeksi
Come & Get It

| ”Come & Get It” Selena Gomez |
| --- | --- | --- |

Singlen tiedot
 Albumilta: Stars Dance
 Julkaistu: 6. huhtikuuta 2013
 Formaatti: Digitaalinen lataus
 Tuottaja(t): StarGate
 Tyylilaji: electropop, worldbeat
 Kesto: 03.51
 Levy-yhtiö: Hollywood
Selena Gomezin muut singlet
|   | ”Come & Get It” 2013 | ”Slow Down” 2013 |
Come & Get It on yhdysvaltalaislaulaja Selena Gomezin kappale hänen ensimmäiseltä sooloalbumiltaan Stars Dance. Kappaleen sanoittivat Ester Dean, M.S. Eriksen, sekä T.E. Hermansen, ja sen tuotti StarGate. Kappaleen lauluosion tuotti Dreamlab. "Come & Get It" julkaistiin virallisena singlenä 6. huhtikuuta 2013, sen jälkeen kun Gomez oli ensiesittänyt sen Ryan Seacrestin aamuradioshowssa. Gomez kielsi huhut, joiden mukaan kappale kertoisi Justin Bieberistä. "Come & Get It" sisältää tyylinvaihdoksen Gomezin aiemmista julkaisuista sekä elementtejä electropopista ja intialaisesta musiikista.
"Come & Get It" sai pääosin positiivisen vastaanoton musiikkikriitikoilta. Kappaletta kehuttiin sen tablabiitistä, sen Bollywood-teemasta ja sanallisesta sisällöstä. Kappale menestyi myös kaupallisesti erinomaisesti, saavuttaen sijoituksen Yhdysvaltain Billboard Hot 100 -listan kymmenen parhaan joukossa. Se saavutti myös Pop Songs -listan toisen sijan radio airplaysoittojen ansiosta. Kappaleesta tuli Selena Gomezin ensimmäisen Billboard Hot 100 -listan kymmenen parhaan joukkoon yltänyt single. Kappaleella oli menestystä myös Kanadassa, jossa se saavutti Canadian Hot 100 -listan kymmenen parhaan joukon. Uudessa-Seelannissa kappale pääsi singlelistalla kahdenkymmenen parhaan joukkoon. "Come & Get It" julkaistiin Isossa-Britanniassa digitaalisesti ladattavana 14. heinäkuuta. Se saavutti Britannian singlelistan kahdeksannen sijan julkaisuviikollaan.
Kappaleeseen liittyvä musiikkivideo esitettiin ensimmäisen kerran MTV:llä 7. toukokuuta 2013. Video, kuten myös kappale, sisältää intialaisia vaikutteita, ja Gomez esiintyy siinä lukuisissa erilaisissa asuissa. Video sai pääosin positiivisen vastaanoton. Gomez on esittänyt kappaleen monissa tapahtumissa, ensimmäisen kerran vuoden 2013 MTV Movie Awardsissa sekä myöhemmin vuoden 2013 Billboard Music Awardsissa. Esitykset aiheuttivat kiistaa, johtuen en siitä, että Gomezilla oli bindi eri live-esitysten aikana. Gomez esitti kappaleen myös Stars Dance Tourilla.
Käännös suomeksi
Clarke Peters

| Clarke Peters |
| --- | --- |
 Peters vuonna 2010.
Henkilötiedot
Syntynyt: 7. huhtikuuta 1952 (ikä 72) New York, Yhdysvallat
Ammatti:  näyttelijä, muusikko
Näyttelijä
Aktiivisena:  1979–
Merkittävät roolit:  Langalla Treme
Aiheesta muualla
www.clarkepeters.com
IMDb 
Elonet
Clarke Peters (s. 7. huhtikuuta 1952 New York) on yhdysvaltalainen näyttelijä ja muusikko, joka tunnetaan parhaiten roolistaan rikosetsivä Lester Freamonina rikossarjassa Langalla, ja roolistaan Albert ”Big Chief” Lambreaux’na draamasarjassa Treme.
Aiheesta muualla

Clarke Peters Internet Movie Databasessa. (englanniksi)
Cesare Zavattini

| Cesare Zavattini |
| --- | --- |

Henkilötiedot
Syntynyt: 20. syyskuuta 1902 Luzzara, Italia
Kuollut: 13. lokakuuta 1989 (87 vuotta) Rooma, Italia
Ammatti:  elokuvakäsikirjoittaja
Aiheesta muualla
IMDb 
Elonet
Cesare Zavattini (20. syyskuuta 1902 Luzzara, Italia – 13. lokakuuta 1989 Rooma, Italia) oli italialainen kirjailija, taiteilija, elokuvakäsikirjoittaja ja -teoreetikko. Hänen yhteistyökumppaninsa oli pitkään ohjaaja Vittorio De Sica, jolle Zavattini käsikirjoitti useita elokuvia.
Ura

Zavattini työskenteli hetken toimittajana, mutta muutettuaan 1930 Milanoon hän julkaisi ensimmäisen kirjansa, nimeltään Parliamo tanto di me. Se menestyi kohtuullisen hyvin, ja Zavattini kirjoitti tämän jälkeen muitakin teoksia. Elokuva-alalle Zavattini siirtyi 1935, jolloin hän käsikirjoitti seuraavana vuonna ilmestyneen Mario Camerinin elokuvan Darò un milione. Hänen seuraaviin töihinsä kuuluu muun muassa Alessandro Blasettin ohjaama Quattro passi fra le nuvole. Zavattinin pitkä yhteistyö Vittorio De Sican kanssa alkoi elokuvalla Lapset katsovat meihin (1943).
Zavattinin ja De Sican yhteistyö tuotti muutamia neorealistisen elokuvan klassikkoina pidettyjä teoksia, kuten Sciuscià – viattomat (1946), Polkupyörävaras (1948), Milanon ihme (1951) ja Umberto D. – elämän vanki (1952). Zavattini oli myös neorealistisen elokuvan tunnetuin teoreetikko ja kirjoitti 1940-luvun lopussa ja 1950-luvun alussa neorealistisesta elokuvasta. Hän toi ideoitaan esille erityisesti useiden ohjaajien ohjaamissa episodielokuvissa L’amore in città, Meidän naisemme (1953), Italiatar ja rakkaus (1961) ja I misteri di Roma (1963), jotka eivät kuitenkaan menestyneet Zavattinin toivomalla tavalla. Zavattini jatkoi yhteistyötä De Sican kanssa vielä neorealistisen kaudenkin jälkeen, ja heidän elokuviaan ovat myös Napolin kultaa (1954), Katto (1956), Kaksi naista (1960), Il boom (1963), Finzi Continin puutarha (1970), Lo chiameremo Andrea (1972) ja Una breve vacanza (1973).
Zavattini teki elokuvia myös muiden kuin De Sican kanssa. Hänen muihin elokuviinsa kuuluvat Blasettin ohjaama Prima comunione (1950), Luciano Emmerin Elokuinen sunnuntai (1950) ja Luchino Viscontin Bellissima (1951). Zavattini oli huomattavan arvostettu Italiassa, ja hän toimikin useiden vuosien ajan Kansallisen elokuvakäsikirjoittajien liiton johtajana. Vaikka Zavattini teki pitkän ja monipuolisen elokuvauran, hän ohjasi itse vain yhden elokuvan, vuonna 1981 valmistuneen La veritàaaan.